Tröllatré
Tröllatré (fræðiheiti: Eucalyptus, L'Héritier 1789) er stór ættkvísl runna og trjáa í  myrtu ætt, Myrtaceae. Þessi ættkvísl er ríkjandi í Ástralíu og einungis 9 tegundir ættkvíslarinnar vaxa ekki þar. Það eru yfir 700 tegundir af Eucalyptus og aðeins 15 sem finnast náttúrulega utan Ástralíu; í Nýju-Guíneu og Indónesíu. Ein tegund, Eucalyptus deglupta, vex norður til Filippseyja.

Lýsing

Blöð 
Nær allar tegundir af eucalyptus eru sígrænar, en sumar hitabeltistegundirnar missa blöðin við lok þurrkatímabilsins. Eins og hjá öðrum tegundum myrtu ættar, eru Eucalyptus blöð þakin olíukirtlum. 

Blöðin á fullvöxnum Eucalyptustrjám eru oftast lensulaga, stakstæð og vaxkennd eða gljáandi græn. Aftur á móti eru blöðin á smáplöntum gagnstæð og bládöggvuð, en margar undantekningar þekkjast.

Skyldar ættkvíslir
Lítil ættkvísl af líkum trjám, Angophora, hefur einnig verið þekkt síðan á  18du öld. Erfðafræðirannsóknir og aðrar greiningar bentu árið 1995 til að nokkrar þekktar eucalyptus tegundir væru í raun skyldari Angophora en öðrum Eucalyptus; þær voru settar í eigin ættkvísl: Corymbia. Þrátt fyrir að vera aðskildar, eru þessir þrír hópar tengdir og er þessar þrjár ættkvíslir, Angophora, Corymbia og Eucalyptus, saman nefndar "eucalypts".

Hæstu tré
Nokkrar eucalyptus tegundir eru meðal hæstu tegunda heims. Eucalyptus regnans, er hæst allra blómstrandi plantna (angiosperms); hæsta eintakið er Centurion er 99,6m hátt. Degli er jafnhátt, aðeins Sequoia sempervirens er hærri, og þau eru barrtré (gymnosperm). Sex aðrar eucalyptus tegundir ná yfir 80 metrum á hæð: Eucalyptus obliqua, Eucalyptus delegatensis, Eucalyptus diversicolor, Eucalyptus nitens, Eucalyptus globulus og Eucalyptus viminalis.

Frostþol
Yfirleitt þolir eucalyptus ekki mikinn kulda. Þó að víða þar sem eucalyptus vex kemur vægt frost, þá þola þau yfirleitt ekki að hitinn fari niður fyrir -5°C; harðgerðasta tegundin er  Eucalyptus pauciflora, sem getur þolað að hitinn fari niður í -20°C. Tvær undirtegundir, E. pauciflora subsp. niphophila og E. pauciflora subsp. debeuzevillei er enn harðgerðari og geta þolað nokkuð harða vetur. Nokkrar aðrar tegundir, sérstaklega frá hásléttum og fjöllum mið Tasmaníu svo sem Eucalyptus coccifera, Eucalyptus subcrenulata og Eucalyptus gunnii, hafa myndað sérstaklega harðgerðar gerðir og fræ sem er safnað af þessum kuldaþolnu gerðum eru ræktuð sem skrautplöntur á kaldari svæðum heimsins.

Myndasafn

Sjá einnig
 Currency Creek Arboretum
 Eucalyptol
 Eucalyptus olía
 Indian Council of Forestry Research and Education
 Listi yfir Eucalyptus tegundir

Athugasemdir

Tilvísanir
 Myburg et al. The genome of Eucalyptus grandis, Nature(2014), doi:10.1038/nature13308
 Bennett, B.M. The El Dorado of Forestry: The Eucalyptus in India, South Africa, and Thailand, 1850–2000 55, Supplement 18 (2010): 27-50.
 Blakely, W.F., A Key to the Eucalypts: with descriptions of 522 species and 150 varieties.  Third Edition, 1965, Forest and Timber Bureau, Canberra.
  5th edition. 
  Third edition.  vol. 1. South-eastern Australia.
 Kelly, Stan, text by G. M. Chippendale and R. D. Johnston, Eucalypts: Volume I.  Nelson, Melbourne 1969, 1982, etc.

Ytri tenglar
 ANPSA Plant Guide: Eucalyptus, Corymbia and Angophora 
 EUCLID Sample , CSIRO
 Currency Creek Arboretum - Eucalypt Research
 Eucalyptus Online Book & Newsletter by Celso Foelkel (2005-current)
 Eucalyptus globulus Diagnostic photos: tree, leaves, bark
 L'Héritier's original diagnosis of the genus online on Project Gutenberg
 Handbook of Energy Crops Duke, James A. 1983.
 The Eucalyptus of California: Seeds of Good or Seeds of Evil?  Santos, Robert. 1997 Denair, CA : Alley-Cass Útgáfur
 "The Rise and Fall of the Gum Tree: How California Came to Love—then Disown—Eucalyptus" Farmer, Jared. 2014.
 "Impacts of Monoculture: The Case of Eucalyptus Plantations in Thailand" 
 EUCALYPTOLOGICS: Information Resources on Eucalyptus cultivation around the World Iglesias Trabado, Gustavo (2007-current)
 Eucalyptus camaldulensis in wildflowers of Israel
 Institute of Forest Genetics and Tree Breeding

Tré
Myrtuætt